นักวิจัยเพาะเซลเพื่อให้ซ่อมแซมเนื้อเยื่อตาที่ชำรุด จากผิวหนังของคนเราได้สำเร็จ
นักวิจัยเพาะเซลล์สำหรับใช้ซ่อมแซมเยื่อจอตาที่ชำรุดนั้น จากผิวหนังของคนเราได้สำเร็จ เป็นการเปิดช่องทางที่จะทำให้สายตาของผู้ป่วย ที่ถูกโร
นักวิจัยที่มหาวิทยาลัยวิสคอนซิน เพาะเซลล์เยื่อจอตาจากเซลล์ผิวหนังซึ่งเป็นการพัฒนาการ ที่อาจสามารถนำมาใช้บำบัดโรคสายตาเสื่อมสภาพได้ ความผิดปกติทางพันธุกรรมส่วนหนึ่ง ทำให้เยื่อจอตาเสื่อมสภาพความผิดปกติดังกล่าวทำให้เซลล์ตายไปและทำให้สายตามืดมัวลงไปทีละน้อยจนกระทั่งบอดสนิท นักวิจัยใช้กลวิธีที่ทำให้เซลล์ผิวหนัง ทำหน้าที่คล้ายกับเซลล์พื้นฐานของทารกตัวอ่อนซึ่งสามารถทำให้งอกเป็นเนื้อเยื่อในร่างกายของคนเราได้ เรื่องที่ว่านี้ ชวนให้คิดว่าในวันหนึ่งข้างหน้าแพทย์อาจสามารถซ่อมแซมเยื่อจอตา โดยใช้เซลล์ใหม่ที่เพาะจากผิวหนังของผู้ป่วยเองได้หัวหน้าคณะนักวิจัย ศาสตราจารย์ด้านจักษุวิทยาและวิทัศน์วิทยา เดวิด แกมม์แห่งมหาวิทยาลัยวิสคอนซินกล่าวว่า การวิจัยของเขาสามารถเป็นประโยชน์ ต่อคนที่จุดภาพชัดของจักษุเสื่อมและโรคจอตามีสารสีโรคทั้งสองชนิดนี้ ทำให้สายตามองเห็นในวงแคบลงเรื่อยๆ และทำให้ตาบอดในท้ายที่สุด ศาสตราจารย์ เดวิด แกมม์ กล่าวไว้ตอนนี้ว่า "โรคเหล่านี้ทำให้ผู้ที่เป็นเดือดร้อนแสนสาหัส เพราะทำให้สายตาของคนเรา เสื่อมสภาพอาจในตอนที่ยังมีอายุไม่มากในกรณีของโรคจอตามีสารสีหรือในยามที่มีอายุมากขึ้น ในกรณีของโรคจุดภาพชัดของจักษุเสื่อมไม่มีวิธีรักษาให้หายได้ และวิธีบำบัดรักษาก็มีน้อยมากดังนั้นวิธีรักษาให้หายจึงมีความจำเป็นมาก เมื่อมองในแง่ของโรคจุดภาพชัดของจักษุเสื่อมขณะที่ประชากรแก่ตัวลงไป" กะประมาณกันว่า เฉพาะคนที่เป็นโรคจุดภาพชัดของจักษุเสื่อมในโลกนั้นมีจำนวนราวหนึ่งล้านคน ศาสตราจารย์ เดวิด แกมม์ กล่าวว่าในแง่ของทฤษฎีเทคนิคเดียวกันนี้ อาจสามารถช่วยให้นักวิทยาศาสตร์พบวิธีบำบัดรักษาโรค ที่เกี่ยวกับทางพันธุกรรมอื่นๆได้นอกเหนือจากการผิดปรกติของจักษุ โดยเฉพาะอย่างยิ่ง ในรายที่มีเชื้อพันธุ์ผิดปกติอยู่ในร่างกายและผลิตเซลล์ชนิดที่หน้าสนใจ สำหรับโรคเหล่านั้น และนำเซลล์นั้น มาทดลองโดยตรงเพื่อดูประสิทธิภาพของยาต่างๆหรือหาข้อเท็จจริงที่ว่า เซลล์ตายอย่างไรในการเป็นโรคเหล่านั้น ผลของการวิจัย เกี่ยวกับการพัฒนาเซลล์จักษุนี้ลงพิมพ์อยู่ในวารสาร Proceedingsof the National Academy of Sciences ในสัปดาห์นี้